wickkiey/tamil-wikipedia-markdown huggingface dataset:
# வில்லரசம்பட்டி



**வில்லரசம்பட்டி** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 219 மீட்டர் உயரத்தில் அமைந்துள்ள வில்லரசம்பட்டி பகுதியின் புவியியல் ஆள்கூறுகள், (அதாவது, 11°20'37.0"N, 77°41'08.5"E) ஆகும். ஈரோடு, நசியனூர், திண்டல், வீரப்பன்சத்திரம் மற்றும் பெரியசேமூர் ஆகியவை வில்லரசம்பட்டி பகுதியை ஒட்டியுள்ள முக்கிய புறநகர்ப் பகுதிகளாகும்.  

ஈரோடு கிழக்குத் தொகுதி சட்டமன்ற உறுப்பினராக இருந்த ஈ.வெ.ரா. திருமகன் சமீபத்தில் மரணமடைந்ததால், 2023-ஆம் ஆண்டு பிப்ரவரி 27-ஆம் நாள் அத்தொகுதிக்கான இடைத்தேர்தல் நடைபெறுவதையொட்டி, அ.தி.மு.க. கட்சியின் வேட்பாளர் குறித்து ஆலோசிக்க மற்றும் அதற்கான கட்சிப் பணிகள் செயலாற்ற, அக்கட்சியின் நிர்வாகிகள் கூட்டம் வில்லரசம்பட்டியிலுள்ள ஓர் இடத்தில் நடைபெற்றது. இதில் 111 உறுப்பினர்கள் அடங்கிய தேர்தல் பணிக்குழு ஏற்படுத்தப்பட்டது.  

வில்லரசம்பட்டி பெருமாள் கோயில், வில்லரசம்பட்டி மாகாளியம்மன் கோயில், வில்லரசம்பட்டி பத்ரகாளியம்மன் கோயில் மற்றும் மாரியம்மன் கோயில் ஆகியவை இங்குள்ள முக்கியமான கோயில்களாகும்.  

வில்லரசம்பட்டி பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# மங்கள கௌரி கோயில்



**மங்கள கௌரி கோயில்** (ஆங்கிலம் :*The Mangla Gauri temple*) சக்தி பீடத்தில், ஒன்றாக கருதப்படுகிறது. இந்தியாவின் பீகார் மாநிலத்திலுள்ள கயா மாவட்டத்தில் அமைந்துள்ளது. இது பார்வதி தேவி எனும் சக்தி தேவிக்கு அர்ப்பணிக்கப்பட்டுள்ளது. பத்ம புராணம், வாயு புராணம் மற்றும் அக்னி புராணம், தேவி பாகவத புராணம், மார்க்கண்டேய புராணம் மற்ற வேதங்கள் மற்றும் தாந்த்ரீக நூல்களில் இக்கோயில் குறிப்பிடப்பட்டுள்ளது. இந்த ஆலயம் பதினெட்டு மகா சக்தி பீடங்களில் ஒன்றாக உள்ளது. தற்போதுள்ள கோயில் 15ஆம் நூற்றாண்டைச் சேர்ந்தது. கயாவின் பிரதான வைஷ்ணவர்களின் புனித யாத்திரை மையத்தில் சதி அல்லது சக்தி தேவிக்காக இந்த ஆலயம் அர்ப்பணிக்கப்பட்டுள்ளது. மங்களகௌரி கருணையின் தெய்வமாக வணங்கப்படுகிறார். இந்த கோவில் ஒரு உப-சக்தி பீடமாக உள்ளது. புராணங்களின்படி சதியின் உடலின் ஒரு பகுதி இங்கு (மார்பகம்) விழுந்ததாக நம்பப்படுகிறது. இங்குள்ள துர்கையிடம் தனது விருப்பங்கள் மற்றும் பிரார்த்தனைகளுடன் வருபவர்களின், அனைத்து பிரார்த்தனைகள் மற்றும் விருப்பங்கள் வெற்றிகரமாக நிறைவேறுகிறது என்று நம்பப்படுகிறது.  

மங்களகௌரி கோயில், மலையின் உச்சியில் கிழக்கு திசை நோக்கியவாறு கட்டப்பட்டுள்ளது. படிகள் மற்றும் வாகனம் செல்லக்கூடிய சாலை இக்கோயிலை அடைவதற்கு வழிவகுக்கிறது. இந்த கோயிலின் கருவறையில் தேவியின் சின்னம் உள்ளது. மேலும், சில நுணுக்கமாக செதுக்கப்பட்ட பழங்கால சிற்பங்கள் உள்ளன. கோயிலின் முன் ஒரு சிறிய மண்டபம் உள்ளது. இங்கு யாகம் செய்வதற்கு ஒரு யாகசாலை அமைக்கப்பட்டுள்ளது.  

கோயில் வளாகம் காளி, விநாயகர், அனுமன் மற்றும் சிவன் கோயில்களை உள்ளடக்கியதாகும்.
# பிஷ்ணுபாதுகா (கோயில்)



**பிஷ்ணுபாதுகா** (*Bishnupaduka*) **விஷ்ணுபாதுகா** எனவும் அழைக்கப்படும் இந்த கோயில், இந்துக்களின் புனித தலங்களில் ஒன்றாகும். இது நேபாளத்த்திலலுள்ள, தரனின் வடமேற்கு பகுதியில் அமைந்துள்ளது. இது, புனித நதியான கொக்காஹா உருவான இடமாக கருதப்படுகிறது.  

## வரலாறு
பழங்காலத்தில், இங்குள்ள உள்ளூர் மக்கள் இரண்டு தெளிவான கால்தடங்களைக் கொண்ட ஒரு பாறையைக் கண்டுபிடித்தனர். அது விஷ்ணுவின் கால்தடங்கள் என்று நம்பப்படுகிறது. எனவே மக்கள் ஒரு சிறிய கோவிலை கட்டி அதை பிஷ்ணுபாதுகா கோவில் என்று அழைத்தனர்.  

புனித நூலான பிரம்ம புராணத்தின் நூற்றி பத்தாவது அத்தியாயத்தில் இந்த இடம் பற்றிய குறிப்பு காணப்படுகிறது. விஷ்ணுவும் லக்ஷ்மியும் அர்ஷா மற்றும் பிற தெய்வீக மூதாதையர்களின் சிராத்தத்தை (இறந்த மூதாதையர்களை நினைவுகூரும் புனித சடங்குகள்) அனுசரித்தனர் என்று தெளிவாகக் கூறுகிறது. ஒவ்வொரு ஆண்டும் சுற்றுவட்டாரப் பகுதிகளைச் சேர்ந்த ஏராளமான இந்துக்கள், குறிப்பாக தை மாதத்தில் தங்கள் முன்னோர்களின் சிராத்தத்திற்காக இங்கு கூடுகிறார்கள்.  

காத்மாண்டுவின் கோகர்ணா, ரசுவாவின் பெத்ராவதி மற்றும் தரனின் பிஷ்ணுபாதுகா ஆகியவை சிராத்தம் செய்ய வேண்டிய முக்கிய புனிதத் தலங்கள் என்று கருதப்படுகிறது.  

இந்த ஆலயம் இந்தியாவின் கயையை விட பழமையானது மற்றும் புனிதமானது என்று முன்னோர்கள் (இறந்தவர்) ஏற்றுக்கொண்டதாக வரலாறு காணப்படுகிறது.
# ஓசியானிடே


**ஓசியானிடே** (*Oceaniidae*) என்பது ஆன்தோமெடுசே வரிசையில் 50க்கும் மேற்பட்ட கடற்காஞ்சொறி குடும்பங்களில் ஒன்றாகும். இந்த குடும்பம் பத்து பேரினங்களுடன் சுமார் 50 சிற்றினங்களைக் கொண்டுள்ளது.  

## பேரினம்

- *கோரிடென்ட்ரியம்* (11 சிற்றினம்)
- *கோரிஸ்டோலோனா* (ஒற்றைச்சிற்றினப் பேரினம்)
- *மெரோனா* (5 சிற்றினம்)
- *ஓசியானியா* (6 சிற்றினம்)
- *பேச்சிகார்டைல்* (சர்ச்சைக்குரியது)
- *ரைசோஜெட்டன்* (7 சிற்றினம்)
- *சிமிலோமெரோனா* (ஒற்றைச்சிற்றினப் பேரினம்)
- *டூபிக்லாவா* (5 சிற்றினம்)
- *துரிதோப்சிசு* (11 சிற்றினம்)
- *துரிதோப்சாய்டுகள்* (ஒற்றைச்சிற்றினப் பேரினம்)
# கோ. புதூர்



**கோ. புதூர்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள கோ. புதூர் புறநகர்ப் பகுதியின் புவியியல் ஆள்கூறுகள், (அதாவது, 9°57'15.5"N, 78°09'02.5"E) ஆகும். மதுரை, செல்லூர், நரிமேடு, பீபி குளம், சின்ன சொக்கிகுளம், சிம்மக்கல், தல்லாகுளம் கோரிப்பாளையம், யானைக்கல், நெல்பேட்டை, கீழ வாசல், தத்தனேரி, கூடல் நகர், ஆரப்பாளையம் மற்றும் செனாய் நகர் ஆகியவை கோ. புதூர் பகுதிக்கு அருகிலுள்ள முக்கிய புறநகர்ப் பகுதிகளாகும்.  

கோ. புதூர் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# 2023 பெசாவர் பள்ளிவாசல் குண்டுவெடிப்பு


**2023 பெசாவர் பள்ளிவாசல் குண்டுவெடிப்பு** (*2023 Peshawar mosque bombing*) பாக்கித்தான் நாட்டின் கைபர் பக்துன்வாவின் பெசாவரில் உள்ள காவலர் குடியிருப்புப் பகுதியில் அமைந்துள்ள பள்ளிவாசலில் 2023 ஆம் ஆண்டு 30 ஆம் தேதியன்று தற்கொலைக் குண்டுத் தாக்குதல் நடத்தப்பட்டது. நண்பகல் சூகர் நேர தொழுகையின் போது தாக்குதல் நடத்தியவர் வெடிகுண்டை வெடிக்கச் செய்தார். குறைந்தது 95 பேர் கொல்லப்பட்டனர் மற்றும் 223 பேர் காயமடைந்தனர். மேலும் ஏழு பேர் ஆபத்தான நிலையில் உள்ளனர்.  
## பின்னணி
2004 ஆம் ஆண்டில், வடமேற்கு பாக்கித்தானில் இசுலாமிய கிளர்ச்சியாளர்களுக்கும் பாக்கித்தான் அரசாங்கத்திற்கும் இடையிலான போராக இசுலாமிய தாக்குதல்கள் தீவிரமடைந்தன. போர் 2017 ஆம் ஆண்டில் குறைந்த அளவிலான மோதலாக தீவிரம் குறைந்தது. வடமேற்கு பாக்கித்தானில் உள்ள கைபர் பக்துன்வாவின் தலைநகரமும் மிகப்பெரிய நகரமுமான பெசாவரில் பல கிளர்ச்சி தாக்குதல்கள் நடத்தப்பட்டுள்ளன. 2013, 2015, மற்றும் 2022 ஆம் ஆண்டுகளில் பள்ளிவாசல்களில் நடந்த தாக்குதல்களும் இதில் அடங்கும்.  
## தாக்குதல்
தாக்குதலுக்கு உள்ளான பள்ளிவாசல் உயர் பாதுகாப்பு வளாகத்திற்குள் அமைந்துள்ளது. இங்கு மாகாண காவல்துறை மற்றும் பயங்கரவாத எதிர்ப்பு துறையின் தலைமையகம் போன்றவையும் உள்ளன. தற்கொலை குண்டு வீசியவர் உள்ளூர் காவல்துறையினரை ஏமாற்றி பல தடுப்புகளையும் கடந்துள்ளார். தாக்குதல் நடந்த அந்த நேரத்தில் 300 முதல் 400 காவல் துறை அதிகாரிகள் பள்ளிவாசலில் தங்களின் சூகர் தொழுகையை நிறைவேற்றிக் கொண்டிருந்தனர்.  

பிரார்த்தனையில் ஈடுபட்டிருந்தவர்களின் முதல் வரிசையில் நின்று கொண்டிருந்த குண்டுதாரி தற்கொலை அங்கியைத் தூண்டினார். இதனால் பள்ளிவாசலின் கூரை இடிந்து விழுந்தது. உமர் காலித் கொராசானியின் படுகொலைக்கு பழிவாங்கும் நடவடிக்கையே இத்தாக்குதலுக்கான காரணம் என்றும் அவர்கள் கூறியுள்ளனர். ஆனால் அதைத் தொடர்ந்து குழு, அதன் செய்தித் தொடர்பாளர் மூலம் இதை மறுத்தது.  

## இதையும் காண்க
- 2014 பெசாவர் பள்ளிக்கூடத் தாக்குதல்
# சேரிங் கிராசு, ஊட்டி


**சேரிங் கிராசு** (*Charring Cross, Ooty*) என்பது தேசிய நெடுஞ்சாலை 67 (இந்தியா) இல் உள்ள ஒரு சந்திப்பாகும். இங்கு வணிகச் சாலையையும், தமிழ்நாட்டின் ஊட்டியில் உள்ள ஊட்டி - குன்னூர் சாலையையும் சந்திக்கிறது. இது ஊட்டியின் மிக முக்கியமான மற்றும் அழகான இடங்களில் ஒன்றாகக் கருதப்படுகிறது. சேரிங் கிராசு பகுதியில் முக்கிய அடையாளமாக இருப்பது காந்தி சிலை ஆகும்.  

## மேலும் பார்க்கவும்

- அரசு ரோசாத் தோட்டம், ஊட்டி
- ஊட்டி தாவரவியல் பூங்கா, உதகமண்டலம்
- ஊட்டி ஏரி
- ஊட்டி கல் வீடு
- ஊட்டி வானொலி அதிர்வெண் தொலைநோக்கி
- மாரியம்மன் கோவில், உதகை
- தூய ஸ்தேவானின் தேவாலயம், ஊட்டி
- காமராஜர் சாகர் அணை
# பக்குன் அணை


சீனாவிற்கு அடுத்து, ஆசியாவின் மிகப்பெரிய அணையாக பக்குன் அணை அறியப்படுகிறது. இந்த அணை பெலாகாவிற்குச் சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தை அடிப்படையாகக் கொண்டது. இந்த அணை 205 மீட்டர் உயரத்தில் உள்ளது. 2,400 மெகாவாட் மின்சாரம் உற்பத்தி செய்ய திட்டமிடப்பட்டு உள்ளது  

பொருளாதாரக் காரணமாக இதன் கட்டுமானம் பல முறை ஒத்திவைக்கப்பட்டது. ஏற்கனவே பல பில்லியன் ரிங்கிட் செலவழிக்கப் பட்டு விட்டதால், இந்தத் திட்டத்தைத் தொடர மலேசிய மத்திய அரசு முடிவு செய்தது. இந்த அணைத் திட்டத்தின் மொத்தச் செலவுத் தொகை **RM** 10 பில்லியன் (1,000 கோடி ரிங்கிட்).  

1996-ஆம் ஆண்டில் தொடங்கப்பட்ட இந்த அணைத் திட்டம், 2011 ஆகஸ்டு 6-ஆம் தேதி முடிக்கப்பட்டது. 2015-ஆம் ஆண்டு நிலவரப்படி, தென்கிழக்கு ஆசியாவிலேயே பக்குன் அணை மிகப்பெரிய அணையாகப் பதிவு செய்யப்பட்டது.  

## பொது

வளர்ந்து வரும் மின்சாரத் தேவையைப் பூர்த்தி செய்வதே அணைக் கட்டுமானத்தின் முதன்மையான நோக்கமாகும். இருப்பினும், அந்த நோக்கத்தில் பெரும்பாலானவை; தீபகற்ப மலேசியாவிற்கு (*Peninsular Malaysia*) சாதகமானவை என்றும், அணை அமைந்துள்ள கிழக்கு மலேசியாவிற்கு (*East Malaysia*) சாதகமானவை அல்ல என்றும் கூறப்படுகிறது.  

தீபகற்ப மலேசியாவில் கூட, மின்சார உற்பத்தி மிகையாக உள்ளது. அந்தக் கட்டத்தில், தெனாகா நேசனல் பெர்காட் (*Tenaga Nasional Berhad*) எனும் தேசிய மின்சார நிறுவனம், தனியார் மின் உற்பத்தியாளர்களுடன் (*Independent Power Producers*) சாதகமற்ற கொள்முதல் ஒப்பந்தங்களைக் (*Unfavourable Purchasing Agreements*) கொண்டு இருந்தது.  

### கடலடி மின்கம்பி வடங்கள்

பக்குன் அணையில் உற்பத்தி செய்யப்படும் மின்சாரத்தில் 30%, கிழக்கு மலேசியாவில் பயன்படுத்தப்படும்; மீதமுள்ள 70% தீபகற்ப மலேசியாவிற்கு அனுப்பப்படும் என்பதே அசல் திட்டமாக இருந்தது.  

அந்தத் திட்டத்தில் கிழக்கு மலேசியாவில் 730&nbsp;கி.மீ. தொலைவிற்கு மின்கம்பி வடங்களை அமைப்பது (*High-voltage Direct Current Transmission Lines*); 670&nbsp;கி.மீ. கடலடி மின்கம்பி வடங்களை அமைப்பது (*Undersea High-voltage Direct Current Cable*); தீபகற்ப மலேசியாவில் 300&nbsp;கி.மீ. மின்கம்பி வடங்களை அமைப்பதும் அடங்கும்.  

### பக்குன் புனல்மின் நிலையம்

16 ஆகஸ்ட் 2017-இல், சரவாக் எனர்ஜி (*Sarawak Energy*) எனும் சரவாக் மின் வாரியம் மத்திய அரசாங்கத்திடம் இருந்து பக்குன் புனல்மின் நிலையத்தைக் (*Bakun HEP*) கையகப்படுத்தியது. ஓர் ஒப்பந்தத்தின் கீழ், சரவாக் அரசாங்கம் மத்திய அரசுக்கு **RM** 2.5 பில்லியன் செலுத்தி, மீதமுள்ள **RM** 6.4 பில்லியன் கடன்களையும் ஏற்றுக் கொள்வதாக அமைந்தது. பிரதமர் நஜீப் ரசாக் (*Najib Razak*) 2018 ஏப்ரல் 5-ஆம் தேதி, சரவாக் மாநில அரசிடம் பக்குன் அணையின் அரசாங்க ஒப்பந்தப் பத்திரங்களை ஒப்படைத்தார்.
# இந்திய வேதியியல் சங்கம்


**இந்திய வேதியியல் சங்கம்** (*Indian Chemical Society*) என்பது இந்தியாவில் வேதியியல் துறையின் மேம்பாட்டிற்காக அர்ப்பணிக்கப்பட்ட ஒரு அறிவியல் சங்கமாகும். இது 1924-ல் பிரபுல்லா சந்திர ராய் என்பவரால் நிறுவப்பட்டது. சங்கத்தின் முதல் தலைவராக பிரபுல்லா சந்திர ராய் இருந்தார். இதே ஆண்டில் சங்கம் தனது "இந்திய வேதியியல் சமூகத்தின் காலாண்டு ஆய்விதழ்" (1924-1927) ஒன்றை வெளியிடத் தொடங்கியது. இது தற்போது இந்திய வேதியியல் சங்கத்தின் ஆய்விதழ் என்று அழைக்கப்படுகிறது.  

## சகாக்கள்
- அனிமேஷ் சக்ரவர்த்தி

## இந்திய வேதியியல் சங்க - வடக்குக் கிளை
இந்த சங்கத்தின் அறிவியல் நோக்கத்தை நோக்கி மேலும் சிறப்பாக மேற்கொள்ள, 2020, மார்ச் மூன்றாம் நாளன்று இந்திய வேதியியல் சங்கத்தின் வடக்குப் பகுதி கிளையினை அறிமுகப்படுத்தியுள்ளது. பேராசிரியர் ஜதீந்தர் கே ரத்தன் வடக்கு கிளையின் தலைவராகவும் முனைவர் சிவேந்து ரஞ்சன் துணைத் தலைவராகவும் உள்ளார். பேராசிரியர் விக்ரம் ஜீத் சிங் கிளையின் செயலாளராகவும், நந்திதா தாஸ்குப்தா இணைச் செயலாளராகவும் உள்ளனர்.
# காசாமலை


**காசாமலை** (*Khajamalai*) அல்லது **காஜாமலை** என்பது இந்தியாவின் தமிழ்நாடு, திருச்சிராப்பள்ளி நகரில் உள்ள ஒரு புறநகர்ப் பகுதியாகும். காசாமலை இதன் மையப் பகுதியில் அமைந்துள்ள பாறை அல்லது மலைக் குன்றிலிருந்து இதன் பெயரைப் பெற்றது. முசுலீம் சூபி குவாஜா சையத் அகமது ஷா ஆலியா இங்கு அடக்கம் செய்யப்பட்டார். இந்த மலைப்பகுதி ஆங்கிலேயர் ஆட்சியின் போது பகிர் தோப்பு என்று அழைக்கப்பட்டது.  

பாரதிதாசன் பல்கலைக்கழகத்தின் தொலைதூரக் கல்வி மையம் இந்தப் பகுதியில் அமைந்துள்ளது. அண்ணா விளையாட்டு அரங்கம், பெரியார் அரசு கலை அறிவியல் கல்லூரி மற்றும் சட்டக்கல்லூரியும் இப்பகுதியில் அமைந்துள்ளன.  

## மேலும் பார்க்கவும்
- திருச்சிராப்பள்ளி கோட்டை
# ஜவகர்லால் நேரு விளையாட்டரங்கம், திருச்சிராப்பள்ளி


**ஜவகர்லால் நேரு விளையாட்டரங்கம்** (*Jawaharlal Nehru Stadium, Tiruchirappalli*)(முன்னர் காசாமலை விளையாட்டரங்கம்) என்பது தமிழ்நாட்டின் திருச்சிராப்பள்ளியில் அமைந்துள்ள ஒரு மைதானமாகும். இது நகரத்தில் துடுப்பாட்ட விளையாட்டின் முக்கிய இடமாக உள்ளது. இது பாரத மிகு மின் நிறுவன நகரில் அமைந்துள்ளது. இந்த விளையாட்டரங்கில் 1968-69 முதல் மூன்று முதல் தரத் துடுப்பாட்ட போட்டிகள் நடந்துள்ளது. இந்த மைதானத்தில் கடைசியாக 1989-90-ல் தமிழ்நாடு மற்றும் ஐதராபாத் அணிகளுக்கு இடையிலான கே. எஸ். சுப்பையா பிள்ளை சுழற்கோப்பை போட்டி நடைபெற்றது.
# தபசு குமார் மாஜி

**தபசு குமார் மாஜி** (*Tapas Kumar Maji*) என்பவர் இந்தியாவின் கருநாடக மாநிலத்தில், பெங்களூரில் உள்ள ஜவஹர்லால் நேரு மேம்பட்ட அறிவியல் ஆராய்ச்சி மையத்தில் உள்ள பொருட்களின் வேதியியல் மற்றும் இயற்பியல் பிரிவில் பேராசிரியராக உள்ளார். மாஜி 1997-ல் புர்த்வான் பல்கலைக்கழகத்தில் கனிம வேதியியலில் முதுநிலை அறிவியல் பட்டமும், 2002-ல் இந்திய அறிவியல் வளர்ச்சிக் கழகத்தில் முனைவர் பட்டமும் பெற்றார். இவர் சப்பானின் கியோட்டோ பல்கலைக்கழகத்தில் (2003-05) முனைவர் பட்ட மேலாய்வினை முடித்தார்.  

## கௌரவங்களும் விருதுகளும்
மாஜிக்கு வழங்கப்பட்ட மரியாதைகள் மற்றும் விருதுகள்:  

- 2019ஆம் ஆண்டு வேதியியல் அறிவியலுக்கான சாந்தி ஸ்வரூப் பட்நாகர் பரிசு
- அரச வேதியியல் சமூக சகா (2019)
- இந்திய அறிவியல் கழகத்தின் உறுப்பினர் (2018)
- அலெக்சாண்டர் வோன் கூம்போல்ட் அறக்கட்டளையின் மூத்த ஆராய்ச்சியாளருக்கான அலெக்சாண்டர் வோன் கூம்போல்ட் சகா, பான், ஜெர்மனி (2015).
- பொருளறிவியல் ஆய்வு சமூகம், இந்தியாவின் அறிவியலில் பங்களிப்புக்கான பதக்கம் (2014)
- தேசிய அறிவியல் கழகம், இந்தியா - வேதியியலில் இசுகோபசு இளம் விஞ்ஞானி விருது (2012)
- மூன்றாம் உலக அறிவியல் அகாதமியின் (TWAS) இளையோருக்கான விருது (2012–2017)
- வேதியியல் தொடர்பு *(கெமிக்கல் கம்யூனிகேஷன்ஸ்)* ஆய்விதழ் (2011) வேதியியல் அறிவியலில் இளம் ஆய்வாளர்கள் கெளரவம்
# அனபர்த்தி சட்டமன்றத் தொகுதி



**அனபர்த்தி சட்டமன்றத் தொகுதி** (*Anaparthy Assembly constituency*) என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள மாநில சட்டமன்ற தொகுதியாகும். இது இராஜநகரம், ராஜமன்றி நகரம், ராஜமன்றி கிராமம், கோவூர், நிடதவோலு மற்றும் கோபாலபுரம் சட்டமன்றத் தொகுதிகளுடன் ராஜமன்றி மக்களவைத் தொகுதியின் ஏழு சட்டமன்றத் தொகுதிகளுள் ஒன்றாகும். மருத்துவர் சதி சூர்யநாராயண ரெட்டி, 2019ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் ஒய். எஸ். ஆர். காங்கிரஸ் கட்சியின் சார்பில் இத்தொகுதியில் போட்டியிட்டு வெற்றி பெற்று சட்டமன்ற உறுப்பினராக ஆனார். 2019ஆம் ஆண்டில், இத்தொகுதியில் மொத்தம் 213,472 வாக்காளர்கள் இருந்தனர்.  

## மண்டலங்கள்
சட்டமன்றத் தொகுதியை உருவாக்கும் நான்கு மண்டலங்கள்:  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 2009 | நல்லமில்லி சேஷாரெட்டி | இந்திய தேசிய காங்கிரசு |  |
| 2014 | நல்லமில்லி ராமகிருஷ்ண ரெட்டி | தெலுங்கு தேசம் கட்சி |  |
| 2019 | சதி சூர்யநாராயண ரெட்டி | ஒய். எஸ். ஆர். காங்கிரஸ் கட்சி | } |
# மயுங் கோபால்

**மயுங் கோபால்** **மலை** *(*Mayung Kopal*) வங்காளதேசத்தின் காக்ராச்சாரி மலை மாவட்டத்தில் அமைந்துள்ள சுற்றுலாத் தலங்களில் ஒன்றாகும். மயுங் கோபால் மலை கடல் மட்டத்திலிருந்து 1208 அடி உயரத்தில் உள்ளது.  

## அமைவிடம்
காக்ராச்சாரி மலை மாவட்டத்திற்கு உட்பட்ட பேரச்சரா ஒன்றியத்தில் மயுங் கோபால் மலை அமைந்துள்ளது. குறிப்பாக சாகசத்தை விரும்புவோரின் சுற்றுலா தலங்களில் ஒன்றாக இந்த மலை திகழ்கிறது. மயுங் கோபால் மலையின் உச்சியில், திரிபுரி பழங்குடி மக்கள் வசிக்கின்றனர் . மலைவாழ் மக்களை செங்குத்தான பாதையில் கொண்டு செல்வதில் சிரமம் ஏற்பட்டதால், சிட்டகாங் மலைப்பாதை மேம்பாட்டு வாரியம் 2015 ஆம் ஆண்டு இந்த மலையில் படிக்கட்டுகளை கட்டியது. இந்த மலையின் உச்சியை அடைய 300 படிகட்டுகள் ஏற வேண்டும். இப்படிக்கட்டுகள் படிப்படியாக உயரமான மலையை நோக்கி செல்கின்றன.
# திபு மருத்துவக் கல்லூரி மற்றும் மருத்துவமனை



**திபு மருத்துவக் கல்லூரி மற்றும் மருத்துவமனை** (Diphu Medical College and Hospital) இந்தியாவின் அசாம் மாநிலம் திபுவில் அமைந்துள்ள மருத்துவமனையுடன் கூடிய ஒரு மருத்துவக் கல்லூரி ஆகும். 2019 ஆம் ஆண்டு நவம்பர் மாதம் 25 ஆம் தேதி முதல் செயல்படத் தொடங்கியது. அசாம் மாநிலத்தின் 7 ஆவது மருத்துவக் கல்லூரியான இது அசாம் மாநில சுகாதார மற்றும் குடும்ப நல அமைச்சகத்தின் கீழ் செயல்படுகிறது.. இந்திய மருத்துவக் கவுன்சிலால் அங்கீகரிக்கப்பட்டு, கவுகாத்தியில் உள்ள சிறீமந்தா சங்கரதேவா சுகாதார அறிவியல் பல்கலைக்கழகத்துடன் இணைக்கப்பட்டுள்ளது..  

## வரலாறு
2011 ஆம் ஆண்டு சனவரி மாதம் 19 ஆம் தேதியன்று இமந்த பிசுவா சர்மா அடிக்கல் நாட்டியதன் மூலம் கட்டுமானம் கல்லூரியின் தொடங்கப்பட்டது. 2017 ஆம் ஆண்டில், கல்லூரியின் தற்போதைய பணிக்கான நிதி 156.55 கோடி ரூபாயிலிருந்து 209 கோடி இந்திய ரூபாயாக உயர்த்தப்பட்டது. கட்டுமானம் 2012 ஆம் ஆண்டு முதல் தொடங்கியது. ஆனால் கட்டிடக்கலை வடிவமைப்பு மூன்று முறை திருத்தப்பட்டதால், கல்லூரிக்கான இறுதித் திட்டம் 28 ஏப்ரல் 2018 அன்று பெறப்பட்டது.  

பிரம்மபுத்ரா உள்கட்டமைப்பு நிறுவனம் அசாம் இல்சு மருத்துவக் கல்லூரி மற்றும் ஆராய்ச்சி நிறுவனத்தின் கட்டுமானப் பணியில் ஈடுபட்டுள்ளது. 2019 ஆம் ஆண்டு நவம்பர் மாதம் 21 ஆம் தேதியன்று அசாம் இல்சு மருத்துவக் கல்லூரி மற்றும் ஆராய்ச்சி நிறுவனம் பொது மக்களின் நலன் கருதி திபு மருத்துவக் கல்லூரி மற்றும் மருத்துவமனை எனப் பெயர் மாற்றப்பட்டது..  

## கல்லூரி
சிறுவர்கள், பெண்கள் மற்றும் செவிலியப் பணியாளர்களுக்கு தலா 204 இருக்கைகள் (102 அறைகள்), ஒரு நவீன நூலகம் மற்றும் குளிரூட்டப்பட்ட விரிவுரை மண்டபம் போன்ற வசதிகள் இக்கல்லூரியில் உள்ளன. தற்போது கல்லூரியானது ஒரு கல்வியாண்டுக்கு 100 இளங்கலை மாணவர்களைக் கொண்டு செயல்படுகிறது.  

## மருத்துவமனை
மருத்துவமனையில் தற்போது 300 படுக்கைகள் உள்ளன. அவசர ஊர்தி உட்பட 24x7 மணிநேர அவசர சேவைகள். கோவிட்-19 பரிசோதனை மற்றும் நோயறிதல் வசதி, தீவிர சிகிச்சை பிரிவு, அறுவை சிகிச்சை அரங்கம், இரத்த வங்கி, எக்சு கதிர் மற்றும் மீயொலி , கதிரியக்கவியல்,மருத்துவ ஆய்வகம், மருந்தகம் போன்றவற்றுடன் நவீன சமையலறையும் இடம்பெற்றுள்ளது.  

மருத்துவமனையில் திங்கள் முதல் சனிக்கிழமை வரை காலை 8 மணி முதல் பிற்பகல் 2 மணி வரை வெளிநோயாளர் பிரிவு செயல்படுகிறது. நோயாளிகள் மாலை 4 மணி முதல் 6 மணி வரை (மாலை). வரை பார்வையிடப்படுகிறார்கள்.  

## படக்காட்சியகம்

## மேலும் பார்க்கவும்

- இந்தியாவில் கல்வி
- இந்தியாவில் எழுத்தறிவு
# ஜெய்ஹிந்த்புரம்



**ஜெய்ஹிந்த்புரம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 160 மீட்டர் உயரத்தில் அமைந்துள்ள ஜெய்ஹிந்த்புரம் பகுதியின் புவியியல் ஆள்கூறுகள், (அதாவது, 9°54'18.4"N, 78°06'28.1"E) ஆகும். மதுரை, சிம்மக்கல், கோரிப்பாளையம், யானைக்கல், நெல்பேட்டை, கீழ வாசல், தெற்கு வாசல், தத்தனேரி, கூடல் நகர், ஆரப்பாளையம், பழங்காநத்தம், பசுமலை மற்றும் திருப்பரங்குன்றம் ஆகியவை ஜெய்ஹிந்த்புரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

ஜெய்ஹிந்த்புரத்தில் இந்துக்கள் வழிபடும் வீரமாகாளியம்மன் கோயில் ஒன்று உள்ளது. தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கும் பாண்டுரங்கன் கோயில் ஒன்றும் அமைந்துள்ளது.  

மதுரை அவனியாபுரம் பகுதியில், 2023-ஆம் ஆண்டு பொங்கல் திருவிழாவின் போது நடைபெற்ற ஜல்லிக்கட்டு விளையாட்டுப் போட்டிகளில் கலந்து கொண்ட 250 மாடுபிடி வீரர்களில் முதலிடம் வகித்த மாடுபிடி வீரர் விஜய், ஜெய்ஹிந்த்புரத்தைச் சார்ந்தவர்.  

ஜெய்ஹிந்த்புரம் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# செரியான் மாவட்டம்



**செரியான் மாவட்டம்** (மலாய் மொழி: *Daerah Serian*; ஆங்கிலம்: *Serian District*) என்பது மலேசியா, சரவாக் மாநிலத்தில் செரியான் பிரிவில்; உள்ள ஒரு மாவட்டம். செரியான் நகரம் இந்த மாவட்டத்தின் நிர்வாக மையமாக விளங்குகிறது.  

செரியான் மாவட்டம், கூச்சிங் நகரில் இருந்து ஏறக்குறைய 64 கி.மீ. தொலைவில் உள்ளது. மக்கள் தொகையில் பிடாயூ மக்கள், இபான் மக்கள், மலாய்க்காரர்கள், ஆகிய மூன்று குழுவினரும் (90.1%) முன்னனி வகிக்கின்றனர். சீனர்கள் (9.3%); இந்தியர் (0.2%); மற்றும் இதர இனத்தவர் (0.3%); முக்கிய இனக்குழுக்கள் ஆகும்.  

## மாவட்டத்தின் வரலாறு

செரியான் மாவட்டம் பிப்ரவரி 1955-இல் நிறுவப்பட்டது. இந்த மாவட்டம் இதற்கு முன்னர் சாடோங் மாவட்டத்தின் (*Sadong District*) ஒரு பகுதியாக இருந்தது. அதற்கு அப்போது ’மேல் சாடோங்’ (*Upper Sadong*) என்று பெயர். அதன்முதல் மாவட்ட அதிகாரி எச்.ஆர். ஆர்போ (*H. R. Harbow*).  

செரியான் மாவட்டம் (*Serian District*) 1 ஆகஸ்டு 2015 முதல் செரியான் பிரிவில் (*Serian Division*) உள்ள மாவட்டங்களில் ஒன்றாக மாறியது. அதற்கு முன்பு, 1 சனவரி 1987-இல் சமரகான் பிரிவு (*Samarahan Division*) ஒரு பிரிவாக அறிவிக்கப் பட்டதும், செரியான் மாவட்டம் அந்தப் பிரிவின் மாவட்டங்களில் ஒன்றாக இணைக்கப்பட்டது.  

## பொது

செரியான் மாவட்டம் அதன் டுரியான் பழங்களுக்கு பெயர் பெற்றது. செரியான் பகுதியில் கிடைக்கும் டுரியான் பழங்கள், சரவாக் மாநிலத்தில் சிறந்தவை என்று அறியப் படுகிறது.  

"பழங்களின் ராஜா" (*King of Fruits*) என்று அழைக்கப்படும் டுரியான் பழங்களின் நினைவாக, செரியான் நகரச் சந்தை சதுக்கத்தின் நடுவில் ஒரு பெரிய நினைவுச் சின்னத்தைச் செரியான் மாவட்ட மன்றம் அமைத்து உள்ளது.  

### செரியான் நகரம்

1990-ஆம் ஆண்டுகளில், செரியான் நகரத்தின் சில இடங்களில் புலிகளின் சிலைகள்; மற்றும் எருமைகளின் சிலைகள் போன்ற விலங்குகளின் சின்னங்கள் இருந்தன. செரியான் மாவட்டத்தின் காடுகளில் புலிகளும் எருமைகளும் குறைந்து போனதால், அவை அவற்றின் சிறப்புத் தன்மைகளை இழந்து விட்டன. அதற்கு மாறாக டுரியான் சின்னங்கள் வைக்கப் படுகின்றன்.  

செரியான் நகரம் வளமான நிலப் பகுதியைக் கொண்டது. அதன் சாலை மற்றும் நீர் போக்குவரத்துகள் நன்கு இணைக்கப்பட்டு உள்ளன. காடுகளில் கிடைக்கும் அனைத்து வகையான காட்டுப் பொருட்களும் செரியான் நகரத்தில் கிடைக்கின்றன.  

அண்மைய காலமாக, பெரும்பாலான விளைபொருட்கள் இந்தோனேசியா, கலிமந்தான் காடுகளில் இருந்து கொண்டு வரப் படுகின்றன. கலிமந்தான் காட்டுப் பொருட்களின் விலை குறைவாக உள்ளதாக அறியப்படுகிறது.
# அல்லா ஜிலாய் பாய்


**அல்லா ஜிலாய் பாய்** (*Allah Jilai Bai*)(1 பிப்ரவரி 1902 - 3 நவம்பர் 1992) தனது 10ஆவது வயதில் மகாராசா கங்கா சிங்கின் அவையில் பாடத்தொடங்கினார்.  

இவர் மாண்ட், தும்ரி, காயல் மற்றும் தாத்ராவில் நன்கு தேர்ச்சி பெற்றிருந்தார். *கேசரியா பலம்* என்பது இவருக்கு மிகவும் பிரபலமானது.
# சிபுரான் மாவட்டம்



**சிபுரான் மாவட்டம்** (மலாய் மொழி: *Daerah Siburan*; ஆங்கிலம்: *Siburan District*) என்பது மலேசியா, சரவாக், செரியான் பிரிவில் உள்ள ஒரு மாவட்டம். இந்த மாவட்டத்தின் நிர்வாக மையமாக சிபுரான் நகரம் (*Siburan*) விளங்குகிறது.  

1980-ஆம் ஆண்டுகளில், சிபுரான் மாவட்டம், கூச்சிங் பிரிவில் ஒரு துணை மாவட்டமாக இருந்தது. 2021-ஆம் ஆண்டில் செரியான் பிரிவில் முழு மாவட்டமாக மாற்றம் கண்டது. இந்த மாவட்டத்தில் வசிக்கும் பெரும்பான்மையான மக்கள் பிடாயூ (*Bidayuh*) இனத்தவர்கள் ஆகும்.  

## பொது
சிபுரான் மாவட்டம் ஏறக்குறைய 359.7 சதுர கி.மீ. பரப்பளவைக் கொண்டுள்ளது. மாவட்டத்தின் நிர்வாக நகரம் சிபுரான் ஆகும். 2015-ஆம் ஆண்டு புள்ளி விவரங்களின்படி, சிபுரான் மாவட்டத்தில் வசிக்கும் மக்களின் எண்ணிக்கை 72,148 பேர்.  

சிபுரான் மாவட்டத்தின் தலைநகரமான சிபுரான் நகரம், சரவாக் மாநிலத்தின் தலைநகரமான கூச்சிங் மாநகரத்திற்கு தெற்கே, ஏறக்குறைய 30 கி.மீ. (19 மைல்) தொலைவில் அமைந்துள்ளது.
# போனோ நா


**போனோ-நா** (*Bono na*) அல்லது **போனோ நாஹ்** என்பது பரோக்பா மக்களால் கொண்டாடப்படும் பண்டைய பாரம்பரிய திருவிழாவாகும். இது இந்தியாவின் லடாக் ஆரியப் பள்ளத்தாக்கு நிலப்பரப்பு, தா மற்றும் கார்கோன் கிராமங்களுக்கிடையே ஒரு வருட இடைவெளியில் அடுத்தடுத்த ஆண்டுகளில் நடைபெறும் திருவிழாவாகும். இது மக்களும் மினாரோ நிலத்தில் பயிர்கள் நன்கு செழிப்புடன் இருக்க இவர்களின் குல தெய்வங்களுக்கும் கடவுள்களுக்கும் நன்றி தெரிவிக்கும் திருவிழாவாகும்.  

இலாபா என்ற மனிதருடன் திருவிழா தொடங்குகிறது. இலாபா மூதாதையர் கீதத்தை இசைக்க ஆணையிடுகிறது. இலாபாவினுள் கடவுள்களின் ஆவி இறங்கி இத்திருவிழாவினை தொடங்குகிறது.  

இலாபா மலையில் காணப்படும் உயரமான பாறை ஒன்றில் ஒற்றைக் காலில் 24 மணிநேரம் தியானம் செய்கிறார். இவரது தியானத்தின் போது, வெறும் மூன்று கைப்பிடி பார்லி மாவு மட்டுமே சாப்பிடுவார். தியானம் முடிந்ததும், கிராம மக்கள் அவரைச் சுற்றி ஒன்றுகூடி, பல்லவிகள் பாடி, நாட்டுப்புற நடனம் ஆடி, இலாபாவைக் கடவுளாகக் கருதி வழிபடுகிறார்கள். மினாரோவின் பழங்கால சடங்கை நிறைவேற்ற இவர் பூசாரியாக பணியாற்றுகிறார்.  

இதைத் தொடர்ந்து, இவர் நியமன விழா மைதானத்தில் வழிபாட்டாளர்களின் கூட்டத்தை வழிநடத்துகிறார். கிராம மக்கள் இலாபாவை வரவேற்கிறார்கள். அனைவரும் மகிழ்ச்சியுடன் நாட்டுப்புற நடனம் மற்றும் கதைப்பாடலைப் பாடுகிறார்கள்.  

மினாரோ மொழியில் பதினெட்டுப் பாடல்களைக் கொண்டது போனோ-னாவின் பாடல். போனோ-னாவின் பாடல் இரண்டு முக்கிய காரணங்களுக்காகப் புனிதமாகக் கருதப்படுகிறது. முதலாவதாக, இது மினாரோ புராணத்தின் கடைசி எச்சம் மற்றும் இவற்றின் அண்டவியல் தத்துவங்களைக் கொண்டுள்ளது. இரண்டாவதாக, இது மினாரோ மக்களின் வரலாற்றினை நினைவு கூறுகின்றது. கில்கித்திலிருந்து தற்போதைய டா ஹனு பகுதிக்கு இவர்கள் இடம்பெயர்ந்த இடப் பெயர்களின் பட்டியலை இந்தப் பாடல்கள் விளக்குகிறது. இந்நிகழ்வின் கடைசி நாளில், *இலாப்ஸ்கியல்* கதைப்பாடல் பாடப்படுகிறது. இது இவர்கள் உடல் ரீதியாக வாழ்ந்து வெளியேறும் தெய்வங்கள் குறித்தது. நடனக் கலைஞர்கள் தங்கள் தொப்பிகளைக் கழற்றி, தலையில் ஒரு கழுத்துப்பட்டையினை அணிந்துகொண்டு தங்கள் தெய்வங்களை விட்டுப் பிரிந்த துக்கத்தினைக் கொண்டாடுகிறார்கள். இறுதியாக, நடனக் கலைஞர்கள் தங்கள் தெய்வங்களைத் தரிசனம் செய்யத் தொலைதூர இடத்திற்குச் செல்வதன் மூலம் திருவிழா நிறைவடைகிறது.  

## தோற்றம்
தாவின் பெரியவர்கள், தங்கள் மூதாதையர்கள் முதலில் ஐரோப்பாவிலிருந்து வந்ததாகவும், கில்கித்தின் கிழக்கே உள்ள பூர் பள்ளத்தாக்கில் குடியேறியதாகவும் கூறினர். அங்குதோவின் மூன்று அசாதாரண மகன்கள், கலோ, மெலோ மற்றும் துலோ, பணக்காரர் ஆனார்கள். கில்கித்தின் அரசனிடமிருந்து கொலை தாக்குதலை எதிர்கொண்ட பிறகு, சகோதரர்கள் கலோ, மெலோ மற்றும் துலோ ஆகியோர் தங்களுக்குப் பிடித்த இடத்தில் குடியேற முடிவு செய்தனர். மெலோவின் மகன் தோபமாரோ மற்றும் துலோ ஆகியோர் கனோக்கில் தங்க முடிவு செய்தனர். துலோ, கில் சிங்கே மகன் மற்றும் மெலோ நிர்தாவில் குடியேறினர்.  

இறுதியாக காலோவும் அவரது மகனும் ஹனுவில் குடியேறினர். பின்னர் கனோக், நிர்தா மற்றும் ஹாங்டாங்ஸ்மின் இடையே ஆண்டுதோறும் திருவிழாவை நடத்த திட்டமிட்டுள்ளனர். இந்த விழா "போனோ-நா" திருவிழா என்று அழைக்கப்படுகிறது. இவர்கள் ஒரு *துகியா* எனப்படும் தெங்வங்களுக்கான ஒரு இடத்தை வைத்திருந்தனர். இங்கு இவர்கள் "போனோ-நா" திருவிழாவைத் தொடங்குவதற்கு முன்பு இத்தெய்வங்களுக்காக ஆடு ஒன்றைப் பலியிடுவர்.
# வார்ப்புரு:Infobox government



| header7 = }  
| label8 = }  
| data8 = }  
| label9 = }  
| data9 = }  
| label10 = }  
| data10 = }  

| header11 = }  
| label12 = }  
| data12 = }  
| label13 = }  
| data13 = }  
| label14 = }  
| data14 = }  
| label15 = }  
| data15 = }  
| label16 = }  
| data16 = }  
| label17 = }  
| data17 = }  
| label18 = }  
| data18 = }}  
| label19 = }  
| data19 = }  
| label20 = கூடும் இடம்  
| data20 = }  

| header24 = }  
| label25 =  
| data25 = }  
| label26 = முக்கிய அமைப்பு  
| data26 = }  
| label27 =  
| data27 = }  
| label28 =  
| data28 = }  
| label29 =  
| data29 = }  
| label30 = நியமிப்பவர்  
| data30 = }  
| label31 = தலைமையகம்  
| data31 = }  
| label32 = முக்கிய உறுப்பு  
| data32 = }  
| label33 = அமைச்சரவை துறைகள்  
| data33 = }  

| header42 = }  
| label43 = }  
| data43 = }  
| label44 = }  
| data44 = }  
| label45 = இருக்கை  
| data45 = }  
| label46 = }  
| data46 = }  

}}<noinclude>  

</noinclude>
# கருநாடக நாட்டார் வழக்காற்றியல் பல்கலைக்கழகம்


**கருநாடகா நாட்டார் வழக்காற்றியல் பல்கலைக்கழகம்** (*Karnataka Folklore University*) என்பது **கர்நாடகா ஜானபதா விசுவவித்யாலயா** என்றும் அழைக்கப்படுகிறது. இது இந்தியாவின் கருநாடகம் மாநிலத்தில் நாட்டார் வழக்காற்றியல் ஆய்வு மற்றும் ஆராய்ச்சிக்காகப் பிரத்தியேகமாக அர்ப்பணிக்கப்பட்ட ஒரு பொதுப் பல்கலைக்கழகம் ஆகும். இப்பல்கலைக்கழகம் 2011ஆம் ஆண்டு கர்நாடக அரசால் ஆவேரி மாவட்டத்தில் நிறுவப்பட்டது. இப்பல்கலைக்கழகத்தின் முதல் துணைவேந்தர் அம்பலிகே அரியன்ன ஆவார்.  

இப்பல்கலைக்கழகம் உலகின் முதல் நாட்டுப்புறக் கலைகளுக்காக நிறுவப்பட்ட பல்கலைக்கழகம் என்று கூறப்படுகிறது. இது 16 சூன் 2012 அன்று அப்போதைய கருநாடக முதல்வர் டி. வி. சதானந்த கவுடாவால் திறந்து வைக்கப்பட்டது. இப்பல்கலைக்கழகம் கருநாடாகவில் சிகாவ்ன், கோடகோடியில் அமைந்துள்ளது. இங்கு நாட்டார் வழக்காற்றியலின் பல்வேறு துறைகளில் முதுகலை, மேலாண்மை, ஆய்வு நிறைஞர் மற்றும் முனைவர் பட்டப் படிப்புகளை வழங்குகிறது.  

## துறைகள்
### பொது நாட்டுப்புறவியல்
- நாட்டுப்புறவியல் ஆய்வுகள் துறை
### வாய்மொழி நாட்டுப்புறவியல்
- நாட்டுப்புற இலக்கிய ஆய்வுத் துறை
### பாரம்பரிய நாட்டுப்புறக் கலைகள்
- நாட்டுப்புறக் கலைகளில் ஆய்வுத் துறை

### பாரம்பரிய அறிவியல் மற்றும் தொழில்நுட்பம்
- பாரம்பரிய அறிவு அமைப்புகளின் ஆய்வுத் துறை
### உரைவடிவ ஆய்வுகள்
- கிராமப்புற மற்றும் பழங்குடியினர் பெண்கள் மற்றும் குழந்தைகளுக்கான ஆய்வுத் துறை
- மகளிர் ஆய்வுகள் துறை
- பழங்குடியினர் ஆய்வுத் துறை
### பயன்பாட்டு நாட்டுப்புறவியல்
- சுற்றுலா மற்றும் பயண மேலாண்மைத் துறை
- இதழியல் மற்றும் மக்கள் தொடர்பியல் துறை
- கிராமப்புற மற்றும் பழங்குடியினர் மேலாண்மைத் துறை
### சமூக அறிவியல்
- சமூகவியல் துறை
- சமூகப் பணித் துறை
- பொருளியல் துறை
### மானுடவியல்
- கன்னடம் மற்றும் நாட்டுப்புறவியல் துறை
- ஆங்கிலத் துறை
- காட்சிக் கலைத் துறை
- ஊடக நிகழ்த்துக் கலைத் துறை
# வார்ப்புரு:NEXTYEAR/doc


Display the current year offset by one ie. current year + 1 year. If the first parameter is set (optional), it will offset by that number of years.  

:Example A:  
::<code></code>  
:displays  
::  

:Example B:  
::<code></code>  
:displays  
::  

**See also**  
- <code></code>
- 

<includeonly></includeonly>
# மாவனல்லை



**மாவனல்லை** இலங்கையின் சப்ரகமுவா மாகாணத்தின் கேகாலை மாவட்டத்தில் உள்ள ஒரு நகரம் ஆகும். இது கொழும்பு-கண்டி பிரதான நெடுஞ்சாலையில் கேகாலைக்கும் கடுகன்னாவைக்கும் இடையில் அமைந்துள்ளது.  

2011 மக்கள்தொகைக் கணக்கெடுப்பின் படி மாவனல்லை பிரதேச செயலர் பிரிவின் மக்கள் தொகை 111,727 ஆகும். இவர்களில் 52,665 பேர் ஆண்களும் 59,062 பேர் பெண்களும் ஆவர்.
# எஸ். ஜி. சூர்யா


**எஸ். ஜி. சூர்யா**, தமிழ்நாடு மாநில பாரதிய ஜனதா கட்சியின் மாநிலச் செயலாளர் ஆவார். கோயம்புத்தூரில் பிறந்த சூர்யா *வாசவி வித்தியாலயாவில்* பள்ளிப் படிப்பு முடித்து பின் புகழ்பெற்ற பூ. சா. கோ கலை அறிவியல் கல்லூரியில் இளங்கலை பட்டப் படிப்பை முடித்தார். பின்னர் புனே நகரத்தின் சட்டக் கல்லூரியில் சட்டப் படிப்பை முடித்தார். இவரின் தாத்தா மறைந்த திருக்கோவிலூர் சுந்தரம் முதலியார் ஆவார்.  

2012ஆம் ஆண்டில் குஜராத் மாநிலத் தேர்தல் களத்தில் இன்றைய பிரதமர் நரேந்திர மோதிக்கு ஆதரவாக தகவல் தொழில் நுட்ப யுக்திக் குழுவில் இடம் பெற்றிருந்தார். தொடர்ந்து 2014 நாடாளுமன்றத் தேர்தலில் நரேந்திர மோதியின் சிறப்புத் தகவல் தொழில்நுட்பக் குழுவிலும் பங்கு பெற்றார். பின்னர் 2016ஆம் ஆண்டில் தமிழ்நாடு பாரதிய ஜனதா கட்சியின் தகவல் தொழில்நுட்பக் குழுவின் பிரிவுக்கு தலைமை தாங்கினார். 2022ஆம் ஆண்டு முதல் தமிழக பாரதிய ஜனதா கட்சியின் மாநிலச் செயலாளராக உள்ளார்.  

இவர் 10 நாள் இளைஞர் பரிமாற்ற நிகழ்ச்சிக்காக, இந்தியாவில் வளர்ந்து வரும் இளம் அரசியல் தலைவர்களில் ஒருவராக 2018இல் இஸ்ரேல் சென்றார். பின்னர் தென் கொரியாவிற்கு 12 நாட்கள் இந்திய இளைஞர் தலைவர்கள் குழுவில் சென்றார். அவர் ஒரு திறமையான கட்டுரையாளர் மற்றும் எழுத்தாளர் ஆவார். இவர் 7 நூல்கள் எழுதியுள்ளார். பன்னாட்டு இளம் தலைவர்கள் திட்டத்தின் கீழ் எஸ். ஜி. சூர்யா, சனவரி 2023இல் அமெரிக்க நாட்டின் விருந்தினராக அழைக்கப்பட்டார்.
# உத்தங்குடி



**உத்தங்குடி** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள உத்தங்குடி பகுதியின் புவியியல் ஆள்கூறுகள், (அதாவது, 9°57'03.6"N, 78°10'05.5"E) ஆகும். மதுரை, யா. ஒத்தக்கடை, கே. கே. நகர், நரசிங்கம், கருப்பாயூரணி, கோ. புதூர், கொடிக்குளம் மற்றும் மாட்டுத்தாவணி ஆகியவை உத்தங்குடி பகுதிக்கு அருகிலுள்ள முக்கிய புறநகர்ப் பகுதிகளாகும்.  

உத்தங்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. மூர்த்தி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# ஜின்


**ஜின் ** (*Jinn*, ) என்பது கண்ணுக்குத் தெரியாத மாயத்தன்மை கொண்ட உயிரினங்களாகும். இவை அரேபிய, இசுலாமிய இன மற்றும் மத வரலாற்றில் புராதன காலகட்டத்தில் உருவாக்கப்பட்டது என நம்பப்படுகிறது.  

மனிதர்களைப் போலவே, ஜின்களும் அவர்களின் அனைத்து செயல்களுக்கும் பொறுப்பானவர்களாவார்கள். அவர்கள் கடவுளின் வழிகாட்டுதலை ஏற்றுக்கொள்கிறார்களா என்பதைப் பொறுத்து இறை நம்பிக்கையாளர்களாகவோ (*இசுலாமியர்*) அல்லது இறை நம்பிக்கையற்றவர்களாகவோ (*காஃபிர்*) இருக்ககூடும்; ஜின்கள் பிறவியிலேயே தீயவர்களாகவோ அல்லது நல்லவர்களாகவோ இல்லை என்பதால், மற்ற (அரேபிய) மதங்களின் ஆவிகளை அங்கீகரித்து, இசுலாம் மதம் விரிவாக்கப்பட்ட போது இவைகளை ஏற்றுக்கொன்று அவற்றை இசுலாம் மதத்திற்கேற்ப மாற்றியமைக்க முடிந்தது. ஜின் ஒரு இயல்பான இசுலாமிய கருத்தோ நம்பிக்கையோ அல்ல; மாறாக அவை இசுலாத்தில் ஒருங்கிணைக்கப்பட்ட பேகன் மதத்தின் நம்பிக்கைகளை பிரதிநிதித்துவப்படுத்த பயன்படுகிறது.  

பொதுவாக கண்ணுக்குத் தெரியாத மாய உருவம் கொண்டவை என்றாலும், ஜின்கள் மெல்லிய மற்றும் நுட்பமான உடல்களைக் கொண்டதாக இருக்கலாம் ( ad̲j̲sām ),மேலும் அவை விருப்பப்படி எந்த உருவத்திற்கும் மாறலாம். பெரும்பாலும் அவை பாம்பு வடிவத்திற்கு மாறவே விரும்புகின்றன, சமயங்களில் தேள், பல்லிகள் அல்லது மனிதர்களை போன்ற உருவத்திற்கும் மாறலாம். அது போக அவர்கள் மனிதர்களுடன் இணை சேர்ந்து சந்ததிகளை உருவாக்கலாம். மனிதர்களால் அவர்களுக்கு காயமோ, துன்பமோ ஏற்பட்டால் அதற்க்கு அவர்கள் வழக்கமாக பழிவாங்க முற்படுவார்கள் அதற்க்கு ஏதாவது மனிதர்களின் உடலில் ஆவியாக புகுந்து அந்த உடலை தன்வசப்படுத்தி வைத்து தன்னிஷ்டத்துக்கு இயக்குவார்கள். பேயோட்டுதல் மூலமாக கட்டாயப்படுத்தும் வரை அந்த உடலை விட்டு போக மறுப்பார்கள். ஆனால் ஜின்கள் பொதுவாக மனித விவகாரங்களில் தலையிடுவதில்லை, இசுலாத்திற்கு முந்தைய அரேபியாவில் வாழ்ந்த பழங்குடியினரில் ஒரு பிரிவினரான தங்கள் சொந்த வகையினருடன் வாழவே ஜின்கள் ஆசை படுவார்கள்.  

தனியான ஜின்கள் மந்திரிக்கப்பட்ட கயிறுகள் அல்லது தாயத்துக்களில் காணப்படும். பாதுகாப்பு காரணங்களுக்காகவோ அல்லது மந்திர உதவி தேவைப்படும் போதோ ஒரு அரசரின் தலைமைக்கு கீழ் வேலை செய்ய அழைக்கப்படுவார்கள், மந்திரவாதிகள் மற்றும் சூனியக்காரர்களால் அனுப்பப்படும் கெட்ட ஜின்(கபிர் )களின் மந்திர தந்திர தாக்குதல்களில் இருந்து தங்களைக் காத்துக் கொள்ள ஜின்களை நம்பும் பலர் தாயத்துக்களை அணிகின்றனர்.  
கடவுள்(*அல்லாஹ்*) பெயரை தாயத்துகளில் அணிந்துகொள்பவரை ஜின்களால் புண்படுத்த முடியாது என்பது பொதுவாகக் கடைப்பிடிக்கப்படும் நம்பிக்கை. முற்காலத்தில் சில இசுலாம் அறிஞர்கள் சூனியம், மந்திரவாதம் பற்றி வெவ்வேறு விதமான அணுகுமுறைகளைக் கொண்டிருந்தனர், பாவம் செய்யாத ஆத்துமாக்கள் நல்ல ஜின்கள் என அறியப்படும் என ஒரு கருதுகோள் கொண்டிருந்தனர்.ஆனால் பெரும்பாலான சமகால இசுலாமிய அறிஞர்கள் ஜின்களைப் பற்றிய நம்பிக்கைகளை உருவ வழிபாட்டுடன் தொடர்புபடுத்துகிறார்கள்.
# டாணாக்காரன்


**டாணாக்காரன்** (*Taanakkaran*) என்பது 2022 ஆம் ஆண்டு வெளியான இந்திய தமிழ் வரலாற்று நாடகத் திரைப்படமாகும். இப்படத்தை அறிமுக இயக்குநர் தமிழ் எழுதி இயக்கியுள்ளார். படத்தை பொட்டன்ஷியல் ஸ்டுடியோஸ் தயாரித்தது. இப்படத்தில் விக்ரம் பிரபு முக்கிய வேடத்திலும், அஞ்சலி நாயர், மதுசூதன் ராவ், லால், லிவிங்ஸ்டன், எம். எசு. பாசுகர் ஆகியோர் துணை வேடங்களில் நடித்துள்ளனர். 1997-ஆம் ஆண்டு காவலர் பயிற்சி நிலையத்தில் நடந்த உண்மை நிகழ்வுகளை அடிப்படையாக்க் கொண்டு இப்படம் எடுக்கப்பட்டது. 2022 ஏப்பரல் 8 அன்று டிஸ்னி+ ஹாட்ஸ்டாரில் நேரடியாக வெளியிடப்பட்டது. படம் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.  

## கதைச்சுருக்கம்
காவல் பயிற்சிக் கல்லூரிக்கு தேர்வாகிவரும் அறிவு என்னும் அறிவழகன் (விக்ரம் பிரபு), அங்கு மலிந்துள்ள அடக்குமுறைகளையும், அதிகார அத்துமீறலையும் எதிர்த்துக் கேள்வி கேட்கிறான். அதனால் அவன் பயிற்சிக் கல்லூரியில் எதிர்கொள்ளும் சிக்கல்களையும், அவற்றை அவன் எப்படி எதிர் கொள்கிறான் என்பதே கதை  

## நடிகர்கள்

- அறிவு என்கிற அறிவழகனாக விக்ரம் பிரபு
- ஈஸ்வரியாக அஞ்சலி நாயர்
- முத்துப்பாண்டியாக மதுசூதன் ராவ்
- ஈசுவரமூர்த்தியாக லால்
- அறிவின் தந்தை இராசேந்திரனாக லிவிங்ஸ்டன்
- செல்லக்கண்ணுவாக எம். எசு. பாசுகர்
- ஆய்வாளர் மதியாக போஸ் வெங்கட்
- காதர் பாசாவாக பாவெல் நவகீதன்
- ஆலோசகர் சாகுல் பாயாக நிதிஷ் வீரா
- நந்தகுமாராக உதய மகேஷ்
- முருகனாக கார்த்திக் கண்ணன்
- அறிவின் நண்பனாக லிங்கேஷ்

## செயற்கைக்கோள் உரிமைகள்
படத்தின் செயற்கைக்கோள் உரிமையை விஜய் தொலைக்காட்சி பெற்றது.  

## இசை
இப்படத்திற்கான பின்னணி இசை மற்றும் பாடல் இசையை ஜிப்ரான் அமைத்தார்.  

## வரவேற்பு
*தி டைம்ஸ் ஆஃப் இந்தியாவைச்* சேர்ந்த விமர்சகர் எம். சுகந்த், 5-க்கு 3.0 நட்சத்திரங்களை இப்படத்திற்கு அளித்து எழுதினார் "விக்ரம் பிரபு அறிவு பாத்திரத்தின் உடல்மொழியை நன்கு வெளிப்படுத்தி நடித்துள்ளார். எம்.எசு. பாசுகர் பல ஆண்டுகளுக்கு முன்பு துறையில் கீழ்ப்படியாமைச் செயலுக்கான விலையைக் கொடுக்கும் ஒரு மூத்த காவலராக ஜொலிக்கிறார். மேலும் லால் அவரது கதாபாத்திரத்தை வெறுக்க வைக்கிறார். போஸ் வெங்கட், மதி என்ற நேர்மையான காவலராக, அமைப்பில் உள்ள குறைபாடுகளை அறிந்திருந்தும், பணியமர்த்தப்பட்டவர்களை நல்ல காவலர்களாக மாற்ற விரும்பும், ஒரு உணர்ச்சிகரமான நடிப்புடன் களமிறங்குகிறார். இவர்களின் நடிப்புகள் படத்தை ஒருங்கிணைத்து நம்மை படத்துடன் ஒன்ற வைக்கின்றன."
# காரைக்கால் திருவிழா


**காரைக்கால் திருவிழா** (*Karaikal Carnival*) என்பது புதுச்சேரி ஒன்றிய பிரதேச சுற்றுலாத் துறையால் ஆண்டுதோறும் நடத்தப்படும் கலாச்சார விழாவாகும்.  இது புதுச்சேரி ஒன்றிய பிரதேசத்தின் நான்கு பகுதிகளில் ஒன்றான காரைக்காலில் தைப்பொங்கல் பண்டிகையின் போது, மாவட்டத்தில் சுற்றுலாவை மேம்படுத்துவதற்காக நடத்தப்படுகின்றது.  

## நிகழ்வுகள்
காரைக்கால் திருவிழாவின் நிகழ்வுகளில் மாணவர்கள் மற்றும் பொதுமக்களுக்கான போட்டி, மாரத்தான், சைக்கிள் பந்தயம் மற்றும் மாட்டு வண்டி பந்தயம் போன்ற பல கலாச்சார மற்றும் விளையாட்டு நிகழ்வுகள் நடைபெறுகிறது. காரைக்கால் இளைஞர்களின் திறமைகளைக் கண்டறிந்து அவற்றை வளர்ப்பதே இந்த திருவிழாவின் நோக்கமாகும். இந்த இலக்கை அடைய, காரைக்காலைச் சேர்ந்த ஏராளமான இளைஞர்கள் பங்கேற்ற பிரத்தியேக ஒளி இசை நிகழ்ச்சியும் முன்னர் நடத்தப்பட்டது  

## பொழுதுபோக்கு நிகழ்ச்சிகள்
பொழுதுபோக்கு நிகழ்ச்சிகளில் பிரபலமான கலைஞர்கள் மற்றும் இசைக்குழுக்களின் கிராமிய இசை போன்ற திரைப்பட நிகழ்வுகளும் அடங்கும்.  

## வான்வெளிக் காட்சி
2007-ல் நடைபெற்ற திருவிழாவில் முதன் முதலாக வான்வெளிக் காட்சி நிகழ்ச்சி நடைபெற்றது. இதனை இந்திய வான்படையினர் நிகழ்த்தினர். சுமார் 3000 அடி உயரத்திலிருந்து உலங்கு வானூர்தி மற்றும் வான்குடை மூலம் சாகசங்களை நிகழ்த்தினர்.  

## கடலணி
மக்களைக் கவரும் வகையில், கடற்கரைச் சாலையில் அரசலாற்றில், தண்ணீருக்கு மத்தியில் ஒருவர் உணவருந்துவதற்கு வசதியாக ஒரு மிதவை அமைக்கப்பட்டது.  

## திருவிழா பாடல்
'கலைக்காவலர்' காரை சுப்பையாவின் மகன் நடராசன் இயற்றிய பாடல், 2007-ல் நடந்த பாராட்டு விழாவில் இசைக்கப்பட்டது. திருவிழாப் பாடல் எனப் பெயரிடப்பட்ட பாடலை பதிவிறக்கம் செய்து பயன்படுத்தலாம்.  

## மீண்டும் திருவிழா
கடந்த 7 ஆண்டுகளாக நடைபெறாமல் இருந்து திருவிழா இந்த (2023) சனவரி மாதம் 15ஆம் தேதி முதல் 18 வரை 4 நாட்கள் நடைபெற்றது. இத்திருவிழாவினை புதுச்சேரி ஆளுஞர் தமிழிசை சௌந்தரராஜன் துவக்கி வைத்தார். இந்நிகழ்ச்சியில் பள்ளி மாணவர்களுக்கான மிதிவண்டி போட்டி, சடுகுடு போட்டி உள்ளிட்ட பலபோட்டிகள் மாணவர்களுக்கும் பொதுமக்களுக்கும் நடத்தப்பட்டன.
# வேப்பம்பாளையம்



**வேப்பம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 249 மீட்டர் உயரத்தில் அமைந்துள்ள வேப்பம்பாளையம் பகுதியின் புவியியல் ஆள்கூறுகள், (அதாவது, 11°17'33.0"N, 77°39'31.0"E) ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், பழையபாளையம், பவளத்தாம்பாளையம், கதிரம்பட்டி மற்றும் வில்லரசம்பட்டி ஆகியவை வேப்பம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

வேப்பம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
# கர்க்கடக வாவு

**கர்க்கடக வாவு** (மலையாளம்: കർക്കിടക വാവ്) அல்லது ' **கர்க்கடக வாவு பலி** ' (அமாவாசை திதி) என்பது, இந்தியாவின் கேரள மாநிலத்தில் ஒவ்வொரு ஆண்டின் மாரிக்காலத்தில் இறந்து போன முன்னோர்களை நினைவு கூறும் விதமாக அவர்களின் வாரிசுகளால் இந்து முறைப்படி செய்யப்படும் இந்து சடங்குகளின் தொகுப்பாகும்.  

கொல்ல ஆண்டின் கர்க்கடக மாதத்தின் அமாவாசை நாளில் (நிலவு இல்லாத நாள்) மக்கள் ஆற்றங்கரைகளிலும் கடற்கரைகளிலும் முன்னோர்களுக்கு படையல் அல்லது பலி வழங்குவதற்காக கூடுவார்கள் . வர்கலாவில் உள்ள பாபநாசம் கடற்கரை அத்தகைய வழிபாடு செய்யும் ஒரு முக்கிய இந்து மத தலங்களில் ஒன்றாகும். அன்றைய தினம் இந்த சம்பிரதாய வழிபாடு செய்தால், தங்கள் குடும்பங்களில் இறந்த முன்னோர்களின் ஆன்மாக்கள் மோட்சம் (முக்தி) அடைகின்றன என்று மக்கள் நம்புகிறார்கள்.  

மலையாள கொல்ல ஆண்டின் கர்க்கடகம் மாதத்தில் தமிழ் மாதமான ஆடி மாதத்தின் அமாவாசை அன்று இந்த சடங்கு செய்யும் நிகழ்வு வருவதால், மலையாள மொழியில் **வாவு பலி** என்றும் தமிழில் **அமாவாசை படையல்** எனவும் அழைக்கப்படுகிறது. ஆங்கில ஆண்டு மாதங்களில் ஜூலை அல்லது ஆகஸ்டு மாதத்தில் வரலாம் .  

## செய்யப்படும் சடங்கு முறைமைகள்

இறந்த முன்னோர்களின் ஆன்மாக்கள் எளிதில் சாந்தமடையவும்,மோட்சம் அடையவும் எண்ணி படைக்கப்படும் வாவு பலி அல்லது படையல் அந்த குடும்பத்தின் சார்பாக வயது முதிர்ந்த பெரியவர்கள் அல்லது இந்து சமய பூசாரிகளின் வழிகாட்டுதலின் கீழ் நிகழ்த்தப்படுகிறது. தர்ப்பை (ஒரு வகை நீளமான புல்), பவித்திரம் (தர்பா புல்லால் செய்யப்பட்ட மோதிரம்), எள் (எல்லு), செருளா (ஒரு சிறப்பு மூலிகை) சமைத்த சாதம், தண்ணீர் மற்றும் வாழை இலைகள் ஆகியவை இந்த சடங்கிற்கு தேவையான முக்கிய துணைப்பொருட்களாகும். இந்த சடங்குகள் எல்லா இடங்களிலும் ஒன்று போல இருப்பதில்லை. சடங்குகள் மற்றும் அதற்க்கு தேவையான பொருட்கள் ஊருக்கு ஊர் மாறுகின்றன.
# வீர் தேஜா


**வீர் தேஜாஜி** அல்லது **தேஜாஜி** ஒரு இராஜஸ்தானிய நாட்டுப்புற வழிபாட்டு தெய்வம் ஆவார். இவர் இராசத்தானின் கிராம மற்றும் நகர்ப்புறங்களில் சிவனின் 11 அவதாரங்களில் ஒருவராக வழிபடப்படுகிறார்.  
## பிறப்பு
வீர் தேஜா இந்தியாவின் ராஜஸ்தான் மாநிலத்தில் உள்ள கர்னால் என்னும் ஊரில் 1074 ம் ஆண்டு பிறந்தார். இவரது பெற்றோர் ஜாட் இனத்தைச் சேர்ந்த ராம்குன்வாரி மற்றும் தாஹர் ஆவர்.  

## நம்பிக்கை
இராஜஸ்தானிய மக்களால் பத்ரபாத மாதத்தின் பத்தாவது சுக்ல தினத்தில் பாம்பினால் அளிக்கப்பட்ட வரமும் தேஜாஜியின் மரணமும் நினைவு கூரப்படுகிறது.  

## கோவில்கள்

# கௌரவம்
2011-ஆம் ஆண்டு செப்டம்பரில் இவர் நினைவைப் போற்றும் விதமாக இந்திய அரசு தேஜாஜியின் படத்துடன் கூடிய அஞ்சல் தலையை வெளியிட்டது.  

1980-ஆம் ஆண்டு தேஜாஜியின் வாழ்வை அடிப்படையாகக் கொண்டு **வீர் தேஜாஜி** என்னும் ராஜஸ்தான் மொழி திரைப்படம் வெளிவந்தது.
# நவகானி


**நவகானி** (*Nawakhani*) என்பது சார்க்கண்ட்டு, சத்தீசுகர் மற்றும் ஒடிசா மாநிலங்களில் நடைபெற்றும் அறுவடைத் திருவிழா ஆகும். இப்பண்டிகையில் மக்கள் அறுவடைக்குப் பின் புதிய அரிசியில் தயாரித்த உணவினை உண்பார்கள்.  

## சொற்பிறப்பியல்
நவகானி என்றால் *புதிதாக உண்பது* என்று பொருள்படும். *நவா* என்றால் புதியது மற்றும் *கானி* என்றால் சாப்பிடுதல் என்பது பொருள். இது அறுவடைக்குப் பின் புதிய தானியங்களை உண்பதைக் குறிக்கிறது.  

## கொண்டாட்டம்
இது சார்கண்டு, சத்தீசுகர் மற்றும் ஒடிசாவின் சோட்டா நாக்பூர் மேட்டுநிலப் பகுதியின் அறுவடை திருவிழா ஆகும். மக்கள் விரதம் மேற்கொண்டு *சூரஜ்* (சூரியன்) மற்றும் முன்னோர்களுக்கு புதிய தானியங்களை வழங்குவதன் மூலம் வணங்குகிறார்கள். இப்பண்டிகை வீட்டின் முற்றத்தில் கொண்டாடப்படுகிறது. குடும்பத் தலைவர் சூரியனுக்கும் முன்னோர்களுக்கும் விலங்குகளை (குறிப்பாகக் கோழி) பலி கொடுப்பார். இதன் பின்னர் சமைத்த இறைச்சி மற்றும் *தபன்* எனப்படும் புளிக்கவைக்கப்பட்ட அரிசி பானங்களை குடும்ப உறுப்பினர்களிடையே வழங்குவார். இத்திருவிழாவில், கோடாதான் எனப்படும் சமவெளியில் விளையும் புதிய அரிசியிலிருந்து ரொட்டி, *சுடாவை* மக்கள் தயார் செய்கிறார்கள். இது அறுவடைக்குப் பிறகு புதிய தானியங்களை உணவாக உண்பது குறித்துக் கொண்டாடப்படுகிறது.  

இது சார்க்கண்டின் சதான் மக்களாலும் குருக் மக்களாலும் கொண்டாடப்படுகிறது.  

## இந்தியாவின் பிற பகுதிகளில் கொண்டாட்டம்
இந்த விழா சத்தீசுகரிலும் கொண்டாடப்படுகிறது. மேற்கு ஒடிசாவில் இப்பண்டிகை நுகாய் என்று அழைக்கப்படுகிறது. மத்தியப் பிரதேசத்தில், இது நவாய் என்று பில் மக்களால் கொண்டாடப்படுகிறது. மேற்கு வங்கத்தில் புதிய தானிய உண்ணும் திருவிழா நபன்னா என்று அழைக்கப்படுகிறது.
# பவளத்தாம்பாளையம்



**பவளத்தாம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 246 மீட்டர் உயரத்தில் அமைந்துள்ள பவளத்தாம்பாளையம் பகுதியின் புவியியல் ஆள்கூறுகள், (அதாவது, 11°18'06.1"N, 77°39'38.7"E) ஆகும். ஈரோடு, திண்டல், நசியனூர், நஞ்சனாபுரம், மேட்டுக்கடை, பெருந்துறை, வீரப்பம்பாளையம், வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை பவளத்தாம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

பவளத்தாம்பாளையம் பகுதியில் எ. இ. டி. (A. E. T.) மெட்ரிகுலேஷன் மேல்நிலைப் பள்ளி அமைந்துள்ளது. இப்பள்ளியிலுள்ள மைதானத்தில் 2020 ஆம் ஆண்டு ஜல்லிக்கட்டு போட்டி நடைபெற்றது குறிப்பிடத்தக்கது.  

பவளத்தாம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சிம்தா



***சிம்தா*** (ஆங்கிலம்:*Chimta*, , ஷாமுகி : ) என்றால் இடுக்கி என்று பொருள் படும். தீ இடுக்கியான சிம்தா காலப்போக்கில் இது சிறிய பித்தளையால் செய்யப்பட்ட அடுக்கு ஒலி தாளக் கருவியாக மேம்பாடு அடைந்தது. இது தெற்கு ஆசியாவின் பாரம்பரிய இசைக்கருவியாக உருவானது. வழிப்பாட்டு தலங்கள் அல்லது சபைகளில் கீர்த்தனைகள் மற்றும் பஜனைப் பாடும் போது சிம்தா பயன்படுத்தப்படுகிறது. சிம்தா *தோல*க்குடன் இசைக்கப்படுகிறது. இந்த கருவி பெரும்பாலும் பஞ்சாபி நாட்டுப்புறப் பாடல்கள், பாங்கரா இசை மற்றும் குர்பானி கீர்த்தனை எனப்படும் சீக்கிய மத இசையில் பெரிதும் பயன்படுத்தப்படுகிறது.  

சிம்தாவை இயக்குபவர், ஒரு கையில் கருவியின் மூட்டைப் பிடித்து, சிம்டாவின் இரு பக்கங்களையும் ஒன்றாக இசைத்து, சிமிங் ஒலியை உருவாக்குகிறார். ஜிங்கிள் உலோகத்தால் ஆனது. இதனால் இது அந்த உலோகத்தின் ஒலியை உருவாக்குகிறது. இதனால் இது பாடலுடன் இசைந்து பாடலின் துடிப்பைத் தொடர உதவுகிறது.  

பாங்கரா இசையில் அல்லது திருமணங்களில் இது பெரும்பாலும் தோல் மற்றும் பாங்கரா நடனக் கலைஞர்களுடன் இணைக்கப்படுகிறது.  

## வடிவமும் வடிவமைப்பும்
சிம்தா ஒரு நீண்ட, தட்டையான எஃகு அல்லது இரும்பைக் கொண்டுள்ளது. இதன் இரு முனைகளிலும் சுட்டிக்காட்டப்பட்டு, நடுவில் மடித்து வைக்கப்பட்டுள்ளது. மடிப்புக்கு அருகில் ஒரு உலோக வளையம் இணைக்கப்பட்டுள்ளது. மேலும் சீரான இடைவெளியில் பக்கவாட்டில் ஜிங்கிள்கள் அல்லது வளையங்கள் இணைக்கப்பட்டுள்ளன. சில நேரங்களில் ஏழு இணை ஜிங்கிள்கள் உள்ளன. ஜிங்கிங் ஒலிகளை உருவாக்க வளையங்கள் கீழ்நோக்கி அசைக்கப்படும். பெரிய வளையங்களைக் கொண்ட சிம்தாக்கள் கிராமப்புற விழாக்களில் பயன்படுத்தப்படுகின்றன. ஆனால் பாங்கரா நடனக் கலைஞர்கள் சிறிய வளையங்களைக் கொண்டவற்றைப் பயன்படுத்துகின்றனர். பாரம்பரிய இந்தியப் பாடல்களைப் பாடுபவர்களுக்குத் துணையாக சிம்தா பயன்படுத்தப்படுகின்றன.  

## குறிப்பிடத்தக்க கலைஞர்கள்
மறைந்த ஆலம் லோகர் இந்தக் கருவியை வாசித்து உலக அளவில் இக்கருவியினை அறிமுகப்படுத்தியதில் பிரபலமானவர். இன்று ஆலம் லோகர், ஆரிப் லோகர், கமல் கீர் போன்ற இசைக்கலைஞர்கள் இந்தக் கருவியை வாசிக்கிறார்கள். "துருப்பிடித்த தம்பூரின் வாள்" என்றும் இது அழைக்கப்படுகிறது. சமீபத்திய காலங்களில் *ஹிஸ் நேம் இஸ் அலைவ்* என்ற ராக் இசைக்குழுவின் உறுப்பினர்களால் சிம்தா வாசிக்கப்படுகிறது.
# கொஞ்சி ரியோசு


## வாழ்க்கைக் குறிப்பு

1991 ஆம் ஆண்டு முர்சியா பிராந்தியத்தில் கொஞ்சி ரியோசு பிறந்தார். காளைச் சண்டை வீராங்கனையாக வேண்டும் என்ற இவரது இலட்சியத்தை அவரது தாத்தா பாட்டி ரியோசின் 15 வயதில் அறிந்தனர். தாத்தா இவரை உள்ளூர் காளை வளையத்திற்கு அழைத்துச் சென்றார். முதலில் ஒரு கன்றுக்குட்டியைப் பார்க்க அழைத்துச் சென்று ரியோசின் இலட்சியத்தை சோதித்தார். ரியோசு பயம் காட்டாமல் , ஆர்வத்தை மட்டுமே காட்டினார்.  
2016 ஆம் ஆண்டில் இவர் முர்சியாவில் உள்ள செகெகனில் மூத்த காளைச் சண்டை வீரர் எல் கார்டோப்சு மற்றும் அன்டோனியோ புவேர்டாவுடன் சேர்ந்து தோன்றினார்.  

2016 ஆம் ஆண்டில், இவரும் இவரது காதலரான இயோசு மானுவல் மாசும் டோரியோசுக்கு அருகிலுள்ள ஒரு வீட்டிற்கு குடிபெயர்ந்தனர். இவர்கள் இருவரும் ஒவ்வொரு நாளும் பயிற்சி எடுத்துக் கொண்டார்கள். இப்பயிற்சியில் ஒரு சக்கர சாதனத்தை காளையாகப் பயன்படுத்தி இரண்டு மணி நேரம் அதனுடன் காளைச் சண்டை பயிற்சியும் அடங்கும். ] 2016 ஆம் ஆண்டு பிரித்தானிய ஒலிபரப்பு ஆணையத்தின் ஆண்டின் சிறந்த பெண்மணிகள் 100 பேர் பட்டியலில் ரியோசும் ஒருவராகத் தேர்ந்தெடுக்கப்பட்டார். தேர்ந்தெடுக்கப்பட்ட இருபது ஐரோப்பிய பெண்களில் இவர் மட்டுமே எசுப்பானியர் ஆவார். 820 காளைச் சண்டை வீரர்களில் இடம்பெற்றிருந்த நான்கு பெண்களில் இவர் ஒருவர் மட்டுமே எசுப்பானியர் என்று பிபிசி நிறுவனம் மேலும் பெருமைபடுத்தியது. "பெண்கள் மற்றும் ஆண்களின் சமத்துவத்தை நான் நம்புகிறேன். ஒவ்வொருவரும் தாம் என்னவாக இருக்கவேண்டும் மற்றும் வாழ்க்கையில் என்ன செய்ய விரும்புகிறோம் என்பதற்காக போராட வேண்டும். என்ற ரியோசின் சொற்களை அந்நிறுவனம் மேற்கோள் காட்டியும் சிறப்பித்தது.
# பஸ்மந்தா விளிம்புநிலை முஸ்லீம் முன்னணி

**பஸ்மந்தா முஸ்லீம் மஹாஸ்** அல்லது "விளிம்புநிலை முஸ்லிம் முன்னணி" (**Pasmanda Muslim Mahaz**) இந்தியாவின் பிகார் மாநிலத் தலைநகரமான பாட்னாவில் 1998ல் நிறுவப்பட்ட ஒரு இந்திய முஸ்லிம் ஆர்வலர் அமைப்பாகும். இந்த அமைப்பு ஒடுக்கப்பட்ட 80% முஸ்லீம் பட்டியல் சமூகம் மற்றும் இதர பிற்படுத்தப்பட்ட முஸ்லீம்களின் கவலைகளை பிரதிபலிக்கிறது. இந்த அமைப்பின் நிறுவனர் *அலி அன்வர்* ஆவார். அலி அன்வர், *அன்சாரி* (நெசவாளர் சாதி)யின் பிற்படுத்தப்பட்ட வகுப்பு முஸ்லீம் ஆவார்.  

## வரலாறு
தலித் முஸ்லீம்கள் மீது உயர்சாதி *அஷ்ரப்* முஸ்லீம்களால் சாதிய ஒடுக்குமுறையை அவதானித்த பின்னர் அலி அன்வார் இந்த அமைப்பை நிறுவினார். இதனால் அலி அன்வர் இந்தியப் பொதுவுடமைக் கட்சி (மார்க்சிஸ்ட்) உடன் இணைந்தார். தலித் முஸ்லீம்களின் அவலநிலை மற்றும் இந்தியாவில் உள்ள உயர்சாதி "அஷ்ரஃப்" முஸ்லீம்களின் முழுமையான புறக்கணிப்பு மற்றும் பாகுபாடு குறித்து விழிப்புணர்வைக் கொண்டுவரும் சமூக சீர்திருத்த அமைப்புகளின் தளர்வான கூட்டணியை அவர் கூட்டினார். *மஹாஸ்* என்பது இந்தியாவின் பல்வேறு மாநிலங்களில் இருந்து, குறிப்பாக பீகார், உத்தர பிரதேசம், ஜார்கண்ட் மற்றும் மேற்கு வங்காளம் போன்ற பல தலித் மற்றும் இதர பிற்படுத்தப்பட்ட சாதி முஸ்லீம் அமைப்புகளின் பரந்த முன்னணியாகும்.  

## நோக்கங்கள்
தனிப்பட்ட சட்டம், இடஒதுக்கீடு மற்றும் தேர்தல் அரசியல் முன்னுரிமை மற்றும் தலித் முஸ்லிம்களை உடல்ரீதியாக தாக்கும் அதிகாரிகளுக்கு எதிராக சட்ட நடவடிக்கை எடுக்க வேண்டும் என்ற கோரிக்கைகள் தொடர்பாக பஸ்மந்தா முஸ்லீம் மஹாஸ் தலித் முஸ்லிம்களுக்காக வாதிடுகிறது. தலித் முஸ்லிம்கள் தங்கள் இறந்தவர்களை அடக்கம் செய்வதற்கான உரிமைகளுக்கும் போராடுகின்றனர்.  

அறிஞர் பாப்பியா கோஷ், மஹாஸ் பாலினப் பிரச்சினைகளைத் தீர்க்கவில்லை என்றும், பந்தா முஸ்லீம் பெண்கள் பர்தா போட்டுக் கொள்ள வேண்டும் என்று எதிர்பார்க்கிறார்கள் என்றும் *அஷ்ரஃப்* (மேல் சாதி முஸ்லீம்கள்) பெண்கள் தயங்காமல் அதைக் கைவிடலாம் என்றும் குறிப்பிட்டுள்ளார்.  

## வரவேற்பு
இந்தியாவில் உள்ள உயர்சாதி முஸ்லிம்கள் மஹாஸ் மக்களை "இஸ்லாமுக்கு எதிரான மதவெறியர்கள்" என்று முத்திரை குத்த முயன்றனர். இது அவர்களுக்கு எதிரான பிரச்சாரத்தின் ஒரு வடிவமாக மஹாஸ் எதிர்ப்பு தெரிவிக்கிறது.